கேள்வி: வி. கிருஷ்ணமூர்த்தி (விலங்கியல் மருத்துவர்) - செயல்பாடுகள் பற்றி தகவல் சொல்.
பதில்: மருத்துவர் கிருஷ்ணமூர்த்தி யானைகளை மயக்க ஊசி செலுத்திப் பிடிக்கும் முறைக்காக அறியப்பட்டார். இது எளிதான மற்றும் பாதுகாப்பான வழிமுறையாகும். தமிழ்நாட்டில் கோயில்களிலும் பிற இடங்களிலும் வளர்க்கப்படும் யானைகளின் வாழ்வு முறையை மேம்படுத்தினார். இவர்தான் முதன்முதலில் யானைகளுக்கு ''உடற்கூறாய்வு'' (post-mortem) செய்தவர். 1953 முதல் 1956 வரை 18 யானைகளுக்கு ''உடற்கூறாய்வு'' செய்தார். இதில் 12 யானைகள் கடத்தல்காரர்களால் கொல்லப்பட்டவை ஆகும். இவர் தமிழக அரசிடம் கோவிலில் வளர்க்கப்படும் யானைகளுக்கு ''புத்துணர்ச்சி முகாம்'' நடத்துமாறு பரிந்துரைத்தார். இவரது பரிந்துரைகளின் படி ஒவ்வொரு வருடமும் யானைகள் புத்துணர்ச்சி முகாம் நடைபெறுகிறது. தமிழகத்திலும் கேரளாவிலும் 15 பொதுமக்களைக் கொன்ற ''மாக்னா'' எனும் யானையை பிடித்தார்.
கேள்வி: வி. கிருஷ்ணமூர்த்தி (விலங்கியல் மருத்துவர்) - கருத்தரங்கும் பயிற்சிப் பட்டறைகளும் என்பது என்ன?
பதில்: மருத்துவர் வி.கிருஷ்ணமூர்த்தி யானைகளைப் பிடிப்பது தொடர்பாகப் பல்வேறு பயிற்சிப் பட்டறைகளை நடத்தியுள்ளார். மேலும் இவர் யானைக் குட்டிகளுக்கு பாட்டிலில் அடைக்கப்பட்ட பாலை வழங்கும் நிபுணராகவும் அறியப்பட்டார். ஆசிய யானைகளைப் பிடிப்பது தொடர்பாக இவரது புத்தகம் முக்கிய ஆவணமாகும். ''இயான் டக்ளஸ் ஹேமில்ட்டன்'' (Iain Douglas Hamilton) இவரோடு முதுமலை தேசியப் பூங்காவில் பயிற்சியில் ஈடுபட்டபோது கிருஷ்ணமூர்த்தியின் குரலுக்கு யானைகள் கட்டுப்படுவதைக் கண்டு, "நான் உங்களோடு பணியாற்ற விரும்புகிறேன்'' என்றார்.